open-index/open-wikipedia-markdown huggingface dataset:
Young John Allen

**Young John Allen** eller (kinesisk navn: 林乐知, *Lin Yuezhi*, født 3. januar 1836 i Burke County i Georgia i USA, død 30. mai 1907 i Shanghai i Kina) var en amerikansk kinamisjonær tilknyttet Methodist Episcopal Church. Hans virke var i ledende stillinger for metodistenes misjon i Shanghai.

## Liv og virke
### Bakgrunn
Young J. Allen ble utdannet ved metodistenes Emory University i Georgia og ble utsendt som misjonær av the Methodist Episcopal Church, South. 

### Misjonær
Han ankom Kina med sin familie i juli 1860. Hans første misjonsgjerning var å forkynne i og rundt Shanghai.  Under den amerikanske borgerkrig 1861-1865 var han avskåret fra finansiell hjelp fra hjemlandet, og han kombinerte da sin misjonærgjerning med å ta arbeid som kull- og rismekler, bomullsoppkjøper, redaktør, og ikke minst som lærer ved en regjeringsdrevet skole i Shanghai, der han underviste i engelsk og naturfag. Han begynte også på sine studier av de kinesiske klassikere.

Skoleerfaringen gjorde ham interessert i skolevirksomhet i misjonens regi, som et viktig misjonsmessig hjelpemiddel. I mai 1868 ble han redaktør for den kinesiskspråklige publikasjonen *Shanghai Xinbao* (Shanghai Daily News). Han satte også i gang *Jiaohui Xinbao* (Church News), som hadde som målsetting å formidle alment nyhetsstoff til kinesiske protestanter, hjelpe dem til bedre forståelse av Vesten, og bringe religiøse nyheter. Denne journalistiske erfaring førte til at han i 1871 ble bedt om å hjelpe den regjeringsdrevne *Kiangnan Arsenal* med oversettelser til kinesisk av materialer om historie, aktuelle nyheter, geografi og annet. 

I 1874 endret Allen navnet på *Jiaohui Xinbao* til *Wanguo Gongbao* (Globe Magazine) for å reflektere at det nå bragte mer lokalt og internasjonalt nyhetsstoff enn det var rent kirkelig orientert. Magasinet ble stadig mer sekulært orientert etterhvert som dets leserkrets økte blant embedsfolk, kinesisk adel, handelsfolk og utlendinger bosatt i Kina. 

Allen fortsatte å kombinere sin misjonsoppgave med denne publistiske oppgave. Han var superintendent for metodistenes misjonsstyre for Kina til 1895, tillike med direktør at et system av skoler i Shanghai som han kalte The Anglo-Chinese School. 

## Referanser


## Litteratur
* Adrian A. Bennett: *Missionary Journalist in China: Young J. Allen and His Magazines, 1860-1883*, 1983
* Warren A. Chandler: ''Young J. Allen: «The Man Who Seeded China», 1931.
Liste over tyske militære utmerkelser 1933–1945

**Liste over [[Wehrmacht|tyske militære utmerkelser 1933-1945]]**

## Fellesutmerkelser

* Krigsordenen av det tyske kors «Kriegsorden des Deutschen Kreuzes»
* Jernkorset «Eisernes Kreuz»
* Det spanske kors «Spanienkreuz»
* Ærespennen  «Ehrenblattspange»
* Krigsfortjenestekorset «Kriegsverdienstkreuz» 
* Krigsfortjenestemedaljen «Kriegsverdienstmedaille»
* Wehrmacht tjenestemedalje «Dienstauszeichnung der Wehrmacht»
* Såretmerket «Verwundetenabzeichen 1939» 
* Schutzwallmedaljen «Deutsches Schutzwall-Ehrenzeichen»

## Kampanjeutmerkelser
* Memellandmedaljen «Medaille zur Erinnerung an die Heimkehr des Memellandes»
* Sudetenlandmedaljen «Medaille zur Erinnerung an den 1. Oktober 1938»
* Anschlussmedaljen «Medaille zur Erinnerung an den 13. März 1938»
* Østfrontmedaljen «Medaille Winterschacht im Osten 1941-42 / Ostmedaille»
* Afrikamedaljen «Medaille für den Italienisch-Deutschen Feldzug in Afrika»
* Medalje for de spanske frivillige «Erinnerungsmedaille für die Spanischen Freiwilligen’ im Kampf gegen den Bolschewismus»

## Marinen «[[Kriegsmarine]]»
* Ubåtspennen «U-Boots-Frontspange»
* Ubåt-krigsmerket «U-Boot-Kriegsabzeichen»
* Destroyer-krigsmerket «Zerstörer-Kriegsabzeichen»
* Flåte-krigsmerket «Flotten-Kriegsabzeichen»
* MTB-krigsmerket «Schnellboot-Kriegsabzeichen»
* Hjelpekrysser-krigsmerket «Kriegsabzeichen für Hilfskreuzer»
* Kystartilleri-krigsmerket «Kriegsabzeichen für die Marineartillerie»
* Minesveiper-krigsmerket «Kriegsabzeichen für Minensuch-U-Boat-Jagd, und Sicherungsverbände»
* Blokadebrytermerket «Abzeichen für Blockadebrecher»

## Luftvåpenet «[[Luftwaffe (Wehrmacht)|Luftwaffe]]»
* Luftwaffes ærespokal «Ehrenpokal»
* Pilotmerket «Flugzeugführerabzeichen»
* Flymannskapsmerket «Fliegerschaftsabzeichen»
* Observatørmerket «Beobachterabzeichen»
* Radiooperatørmerket «Bordfunkerabzeichen»
* Panserkampmerket for Luftwaffe «Panzerkampfabzeichen der Luftwaffe»
* Seilflymerket «Segelflugzeugführerabzeichen»
* Pensjonert flyvermerket «Fliegererinnerungsabzeichen»
* Skytter og flymekanikermerket «Fliegerschützenabzeichen für Bordschützen und Bordmechaniker»
* Pilot og observatørmerket «Gemeinsames Flugzeugführer und Beobachter-Abzeichen»
* Fallskjermhoppmerket for Luftwaffe «Fallschirmschützenabzeichen der Luftwaffe»
* Anti-luftskytsmerket for Luftwaffe «Flak-Kampfabzeichen der Luftwaffe»
* Bakkeangrepsmerket «Erdkampfabzeichen»
* Frontflygerspennen «Frontflugspange»
* Sjøkampmerket «Seekampfabzeichen»

## Hæren «[[Heer]]»
* Panserkampmerket «Panzerkampfabzeichen»
* Alminnelig stormangrepsmerke «Allgemeines Sturmabzeichen»
* Luftartillerimerket for hæren «Heeres-Flakabzeichen»
* Nærkampspennen «Nahkampfspange»
* Infanteriangrepsmerket «Infanterie-Sturmabzeichen»
* Panserødeleggelsesmerket «Sonderabzeichen für das Niederkämpfen von Panzerkampfwagen durch Einzelkampfer» –  – 
* Antipartisanmerket «Bandenkampfabzeichen»
* Ballongobservatørmerket for hæren «Ballonbeobachterabzeichen des Heeres» 
* Fallskjermhoppmerket for hæren «Fallschirmschützenabzeichen des Heeres»

## Se også
* Liste over tyske sivile utmerkelser 1933-1945
Utmerkelse

**Utmerkelse** er noe som blir gitt til en person eller gruppe av mennesker for å anerkjenne fremstående handling innen et spesielt felt.

## Form
En utmerkelse kan for eksempel være i form av et trofé, plakett, diplom, tittel, sertifikat, medalje, merke, pin, eller bånd. Ofte kan det være en pengepremie tilknyttet utmerkelsen, som for eksempel med Nobels fredspris.

## Typer
Utmerkelser kan gis av monarkier (kongelige utmerkelser), militære (militære utmerkelser), sivile organisasjoner (sivile utmerkelser), arbeidsgivere (arbeidsutmerkelser), privatpersoner eller fond.
Ærespennen

**Ærespennen** (*Ehrenblattspange*) er en tysk utmerkelse fra det tredje rike.

## Historie
Rett etter den tyske invasjon av Sovjetunionen introduserte Adolf Hitler i juli 1941 Hærens ærespenne «Ehrenblatt des Heeres». Selve spennen kom først 30. januar 1944 og inntil da eksisterte den kun som en papirutmerkelse. De som hadde fått utmerkelsen før denne dato fikk også utdelt spennen. Waffen-SS sammen med politiet ble ikke regnet som en del av hæren, men for denne utmerkelsen ble de regnet som om de var det.

## Senere versjoner
Admiral Karl Dönitz introduserte «Ehrenblatt der Kriegsmarine» (*Ærespenne for marinen*), i februar 1943. Selve spennen kom 13. mai 1944. I 1944 kom «Ehrenblatt der Luftwaffe» (Ærespenne for Luftforsvaret), og den første spennen ble utdelt 5. august 1944.

## Krav
For å få spennen måtte enn ha oppnådd minimum ett av følgende krav:
* Må ha allerede mottatt Jernkorset av 1939, eller spenne for Jernkorset av 1914 1. klasse
* Utført bragd utover plikt i tjeneste som ikke kvalifiserer til Jernkorsets ridderkors, og ikke ha mottatt Krigsordenen av det tyske kors
* Fått anbefalelse av kommandøren i Hæren («Anerkennungsurkunde des Oberbefehlshabers des Heeres für seine hervorragenden Leistungen auf dem Schlachtfelde»)
*  Ha blitt navngitt i Wehrmachtbericht

## Galleri

File:Ehrenblattspange Heer.jpg|Ærespennen for Heer (1957-versjon til venstre)
File:Ehrenblattspange Kriegsmarine.jpg|Ærespennen for Kriegsmarine (1957-versjon til venstre)
File:Ehrenblattspange Luftwaffe.jpg|Ærespennen for Luftwaffe (1957-versjon til venstre)


## Se også
* Liste over tyske militære utmerkelser 1933-1945

## Kilder
* TracesOfWar
Jackson (Tennessee)

**Jackson** er en by i Tennessee i USA. Næringslivet er veldig allsidig, og består blant annet av produksjon av diverse tekstiler, møbler og bomull. Byen ligger 120&nbsp;km fra Memphis.

## Referanser


## Eksterne lenker
*
Hebron (andre betydninger)

**Hebron** kan også referere til:

## Steder
* Hebron, by i Palestina
* Hebron-fjellet, geologisk formasjon i Juda og på Vestbredden

## Personer
*Hebron (bibelsk person), sønn av Kahat

## Hendelser
* Hebronmassakren 1929, 66 jøder drept av arabere
* Hebronmassakren 1994, 29 palestinere drept av settleren Baruch Goldstein
Kunshan

**Kunshan** (kinesisk: 昆山; pinyin: *Kūnshān*) er en by nær Suzhou, og er administrativt et byfylke. Det ligger opp mot byprovinsen Shanghai, og er regnet som det mest økonomisk vellykkede byfylket i Folkerepublikken Kina (2007). I 2004 hadde byen 627&nbsp;000&nbsp;innbyggere. Det har vært en stor tilstrømning av investorer og forretningsfolk fra Taiwan til Kunshan.

Det er av kulturell interesse at den eldste kinesiske teatervariant er knyttet til melodien *Kunshan diao*, den melodien som utviklet seg til kunqu. 

Kunshan er fødestedet til Fei Junlong, Gong Xian og Song Qingling.

Verdens lengste bro (2014), Danyang–Kunshan-broen for høyhastighets jernbane, som står på stylter over jordbruksland og annet terreng, løper her. 

## Kulturminner
Det neolittiske funnsted Chuodun (*Chuodun yizhi*, 绰墩遗址) – viktig for forståelsen av våtrisdyrkingens historie – ble i 2006 oppført på Folkerepublikken Kinas liste over kulturminner.

## Administrative enheter

Kunshan består av ti storkommuner: 
* Yushan (玉山镇), sentrum og lokalstyrets sete;
* Bacheng (巴城镇);
* Zhoushi (周市镇);
* Lujia (陆家镇);
* Huaqiao (花桥镇);
* Dianshanhu (淀山湖镇);
* Zhangpu (张浦镇);
* Zhouzhuang (周庄镇);
* Qiandeng (千灯镇);
* Jinxi (锦溪镇).

## Industriområder
Det finnes to industriområder med særvilkår:
* Kunshans økonomiske og tekniske utviklingssone (Kunshan Economic & Technical Development Zone, KETD) ble grunnlagt i 1985, og ble oppgradert av Statsrådet til utviklingsnivå på statlig nivå i 1992.
* Kunshan eksportproduksjonssone (Export Processing Zone) ble etablert i april 2000 etter godkjenning fra statsregjeringen. Den ligger innenfor  Kunshans økonomiske og tekniske utviklingssone.

## Samferdsel

Byen er stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.

Beijing-Shanghai høyhastighetstog har også stoppested her. Mellom Kunshan og Danyang går denne jernbanen på en viadukt over bakkenivå, noe som litt avhengig av hvilken definisjon som benyttes, kan regne strekningen som verdens lengste bro, på nesten 165 km.

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Litteratur
* Einar Tangen: *Cities of China – Kunshan. The Kunshan Way*. Beijing: Foreign Languages Press, 2010; ISBN 978-7-119-06432-1.

## Referanser


## Eksterne lenker
* Byens nettsider
* Characteristics of Soil Fertility of Buried Ancient Paddy at Chuodun Site in Yangtze River Delta, China
* Chuodun yizhi
* Einar Tangen: The Kunshan Way, 11. desember 2009
Jasnaja Poljana

**Jasnaja Poljana** (Я́сная Поля́на) er et tidligere gods i Russland som frem til 1921 tilhørte Tolstojslekten, og et lite landsbysamfunn i tilknytning til godset. Det ligger 12 km. sørvest for Tula vest i Russland og ca. 200 km. fra Moskva. Godset er forfatteren Lev Tolstojs fødested, der hvor han skrev *[[Krig og fred]]* og *[[Anna Karenina]]*, og der han er begravet. Lev Tolstoj kalte Jasnaja Poljana sin «utilgjengelige litterære festning».

I 1921, etter den russiske revolusjon, ble godset nasjonalisert. Det ble samme år etablert et museum for Lev Tolstoj i familiens tidligere hjem, med Tolstojs datter Alexandra Tolstaja som direktør. Hun emigrerte til USA i 1929 og grunnla Tolstoy Foundation der. Også resten av Tolstojfamilien emigrerte til andre land.

I dag er Jasnaja Poljana og Tolstoj-museet et populært reisemål for mange turister.

## Referanser

## Eksterne lenker
*
Jeffersonville

**Jeffersonville** er en by i Indiana i USA. Byen ble grunnlagt på 1800-tallet, og ligger ved Ohio River. Byen er adminstrasjonssenteret i fylket Clark County og er oppkalt etter Thomas Jefferson. Ved folketellingen i 2010 hadde byen 44 953 innbyggere. Næringslivet består av produksjon av skip og jordbruksprodukter.

## Referanser


## Eksterne lenker
*
US Open 1991 (tennis)

**US Open 1991**. US Open er en Grand Slam-turnering i tennis. US Open i 1991 ble arrangert i perioden 26. august til 8. september i Flushing Meadows i bydelen Queens i New York. Stefan Edberg beseiret Jim Courier i herrefinalen i single og Monica Seles vant damefinalen over Martina Navrátilová. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Terrorangrepet i Colombo 6. april 2008

**Terrorangrepet i Colombo 6. april 2008** skjedde da en bombe gikk av i Colombo, hovedstaden i Sri Lanka.

## Bakgrunn
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70&nbsp;000 mennesker.

Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.

Den srilankiske hæren har i tiden før dette terrorangrepet drevet med flere militære offensiver nord i landet hvor Tamiltigrene er sterkest. Tidligere i uka ble nesten 60 opprørere drept i løpet av to dager med kamper. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.

## Angrepet
En selvmordsbombe gikk av på Kanthi lekeplassen i landbyen Weliveriya, like utenfor hovedstaden Colombo i Gampaha-distriktet i Sri Lanka, der veiministeren Jeyaraj Fernandopulle var til stede for å åpne et maratonløp, i anledning feiringen av det tamilske nyttår. Ministeren skulle til å veive med et flagg for å starte maratonløpet da bomben gikk av.

### Skader
Angrepet drepte minst 12 personer, deriblant den srilankiske veiministeren, og såret 90 andre. Den ledende idrettstreneren, Lakshman de Alwis, og den tidligere maratonløperen, K.A. Karunaratne, var også blant de omkomne. Fernandopulle ble dermed den andre srilankiske ministeren som ble drept i 2008.

## Ansvar
Regjeringen på Sri Lanka anklaget Tamiltigrene for å stå bak angrepet.

## Referanser
Jersey City

**Jersey City** er en by i staten New Jersey i USA som er administrativ hovedstad (fylkessete, *county seat*)  i Hudson County. Byen ligger ved Hudsonelven, og like ved Manhattan og det går derfor tunneler (Holland Tunnel) og ferger mellom de to stedene. Befolkningen i Jersey City var på 247&nbsp;597 i 2010, noe som gjør byen til New Jerseys andre største etter Newark.

Næringslivet består av produksjon av stål og kjemisk industri.

## Referanser


## Kilder
* 

## Eksterne lenker
*
Hebron (bibelsk person)

Ifølge Toraen var **Hebron** eller **Chebrown** ( *Ḥeḇrōn*) en sønn av Kahat og barnebarn av Levi, følgelig er han broren til Amram og onkel til Aron, Miriam og Moses. Hebron er portrettert i teksten som grunnleggeren av den *Hebronittene * fraksjon av Levittene, dog i noen tilfeller, slik som i Krønikebøkene omhandles *Hebronittene* som om de er adskilt fra etterkommerne etter Kohat.

Bibelen har ikke noen flere detaljer om Hebrons liv, og ifølge tekstkritisk bibelforskning av slektsforholdene til Levi sine etterkommere er faktisk en etiologisk myte som reflekterer populær oppfatning av sammenhengene mellom ulike levittiske fraksjoner; tekstkritiske forskere tilskriver slektsforskning til generasjonsboken, et dokument med opprinnelse fra tilsvarende religion-politisk gruppe og er datert ifølge Prestedokumenter. 
Bibelske forskere mener at hebronittene fått sitt navn på grunn av opprinnelsen av den levitt-dominert byen som heter Hebron, noe som betyr *liga*. Mer sannsynlig og i samsvar med bibelsk kronologi så har navnet som har blitt gitt til Hebron sin opprinnesle i forhold til byen med samme navn som ble etablert på Abrahams tid rundt 400 år tidligere.

## Se også
* Hebron

## Referanser
Alexander Lange Johnson

**''Alexander Lange Johnson** kan vise til:''

* Alexander Lange Johnson (1870–1939) – en norsk jurist som var politimester i Bodø fra 1919 til 1927.
* Alex Johnson (1910–1989) – en norsk teolog som var biskop i Den norske kirke fra 1964 til 1974.
Sjafan

**Sjafan** var en skriver eller riksskriveren ved hoffet til kong Josjia som styrte over kongedømmet Judea og han nevnes flere ganger Det gamle testamente i Bibelen: Andre Kongebok 22:3-14 og 25:22, og med paralleller i Andre Krønikebok 34:8-20; se også Jeremias bok 26:24; 36:10-12; 39:14; 40:5 og framover; og 43:6. Han var sønn av Asalja og sønnesønn av Mesjullam.

## Bibelredegjørelsen
Da yppersteprest Hilkia oppdaget en gammel lovbok, en skriftrull med Tora, ga han den til skriveren Sjafan som igjen ga den til kong Josjia. Kongen leste den høyt for menneskemassen i Jerusalem, noe som førte til en stor vekkelse. Mange bibelforskere mener dette var enten en kopi av Femte Mosebok eller en tekst som siden ble en del av Femte Mosebok slik som vi kjenner denne boken, og som et resultat av hendelsen som kalles for den deuteronomiske reform (etter bokens latinske navn).

I henhold til Bibelen hadde Sjafan følgende sønner: Ahikam, Elasa, Gemaria. Den sistnevnte synes å ikke være den samme Gemaria som nevnes som sønn av Hilkia i Jeremias bok 29:3.

Sjafans sønnesønn er Gedalja, den kortvarige guvernøren av Judea som ble utpekt av Nebukadnesar II etter ødeleggelsen av Jerusalem i 586 f.Kr. Om det er påvirket av Sjafans andel i Josjias reformer eller ikke, synes både Ahikam og senere Gedalja å ha spilt en betydelig rolle i å beskytte profeten Jeremia fra forfølgelse.

## Sjafans segl
I løpet av utgravningene av Davids by, Jerusalem, ledet av den israelske arkeologen Yigal Shiloh ble et antall segler av leire, *bullaer*. avdekket i arkeologisk jordlag X. Bulla 2 har teksten «Tilhører Gemarjahu ben Sjafan». Shilohs standpunkt er at Gemarjahu av denne bulla kan identifiseres som «Gemarjahu sønn av Sjafan skriveren», den samme Sjafan som er nevnt i *Det gamle testamente* og figur fra styret til Jojakim av Juda (609-598 f.Kr.), sønn av den ovennevnte Josjia av Juda. Om dette er tilfelle vil det ha bekreftet Gemarjahu ved siden av Ahikam som en sønn av Sjafan. Imidlertid har en annen arkeolog, Yair Shoham, advart at «Det må legges vekt på at de navnene som ble funnet på bullaene var imidlertid populære i oldtiden og det er like mulig at det er ingen forbindelse mellom navnene på bullaene og personen som er nevnt i Bibelen.»

## Referanser
Winter – Rop fra lang avstand

***Winter – Rop fra lang avstand*** er en svensk kriminal-thriller fra 2001 regissert av Björn Gunnarsson. Filmen er basert på en roman av Åke Edwardson fra 1999 og er den andre av seks todelte TV-filmer om sjefsetterforsker Erik Winter som ble sendt på SVT i 2001 og 2004. Hovedrollen spilles av Johan Gry.

Historien er fordelt på to episoder og ble sendt på SVT første gang i november 2001.

## Handlingen
Eril Winters ferie får en brå slutt en glovarm augustdag når en død kvinne blir funnet ved innsjøen Delsjön utenfor Göteborg. Obduksjonen viser at hun er kvalt, og at hun en gang har født et barn. Men Winter og hans team finner ingen spor etter kvinnens identitet.

Etter hvert forstår Winter at kvinnen har vært blant menneskene som lever sitt liv uten kontakt med andre, og at svarene på gåten ligger mange år tilbake i tiden. Samtidig går det opp for etterforskerne at kvinnens barn, som er sporløst forsvunnet, kan være i fare.

*Rop fra lang avstand* er en fortelling om ensomhet og om hvordan fortiden kan kaste sin harde skygge over nåtiden. Etter hvert avtegner forbrytermiljøer i Sverige og Danmark seg som et sentralt bakteppe for historien.

## Rolleliste

## Referanser


## Eksterne lenker
*
Jessore

**Jessore** er en by i Bangladesh. Næringslivet består av produksjon av sukker, tobakk og ris. Byen har mange universiteter og høyskoler samt et militærakademi. Byen har også en flyplass med regulær trafikk. Byen ligger cirka 140 km fra Dhaka.
Fellesavis

**Fellesavis** er et samlebegrep benyttet om de avisene som ble etablert som en overgangsordning mange steder i Norge etter frigjøringen 8. mai 1945.

Hjemmefrontens ledelse med Londonregjeringens velsignelse bestemte at det i de første dagene etter frigjøringen i størst mulig grad skulle utgis fellesaviser med nøytrale navn og med redaksjoner godkjent av Hjemmefronten. Fellesavisene skulle ivareta det enorme behovet etter saklig og nøktern informasjon i frigjøringsdagene.

Målet med fellesavisene var at de avisene som var blitt stanset av den tyske okkupasjonsmyndigheten og NS-styrt skulle få tid og anledning til å stable på beina sin egen organisasjon. Imens skulle de få benytte utstyret hos avisene som hadde fått komme ut. Ingen av avisene som hadde intakt produksjonsutstyr skulle få dra nytte av sin posisjon på bekostning av avisene som ble stanset.

Hjemmefronten bestemte at fellesavisene skulle ha nøytrale navn og redaksjoner godkjent av Hjemmefronten. De fleste redaktørene ble informert av Hjemmefronten om beslutningen allerede i april og hadde god til på å planlegge den nye tiden.

Overgangsordningen sikret at pressefolk både i stansede aviser og i aviser som fikk komme ut, kunne komme sammen og lage avis, samtidig som en kunne forberede sine egne aviser. Det var avisene som hadde kommet ut under krigen som «måtte» stille utstyr til rådighet. Hjemmefronten hadde tvangsmidlene klare om noen nektet. Ingen nektet. Mange aviser stilte også utstyr til rådighet etter at fellesavisene ble avviklet.

Ordningen med fellesavisene varierte fra sted til sted. I Trondheim og Oslo var avisene på gata igjen med egne navn mandag 14. mai 1945. Andre fellesaviser varte mye lenger.

## Fellesaviser
* Askim-Pressen
* Den frie Rørospresse
* Fellesavisen (Harstad)
* Fellesavisen (Lillehammer)
* Fredrikstad-Pressen
* Fritt Norge (Drammen)
* Halden-Pressen
* Hamar Frie Presse
* Haugesunds-Pressen
* Mosjøpressen
* Oslo-Pressen
* Romsdalspressen (Molde)
* Sarpsborg-Pressen
* Trondheims-Pressen

## Litteratur
Guri Hjeltnes: Avisoppgjøret etter 1945 (1990)
Kahoolawe

**Kahoolawe** er en vulkansk øy i øygruppa Hawaii i Stillehavet. Med sine 117 km² er den den minste av de åtte vulkanske øyene i Hawaii. Den er ubebodd, men kan tidligere ha hatt om lag 120 faste innbyggere i den nå fraflytta landsbyen Hakioawa. Øyas høyeste punkt er fjellet Puʻu Moaulanui, på 452 meter over havet.

Kahoolawe brukes av USAs forsvar for skyteøvelser, og ble tidligere benytta som fangeøy for personer som hadde begått alvorlig kriminalitet. 

## Referanser


## Eksterne lenker
* 
* Kahoolawe i Hawaiian Encyclopedia
Kampen (Overijssel)

**Kampen** er en by i Overijssel i Nederland. Byen ble grunnlagt i 1236. Byen er ganske populært som turistmål fordi det er mange gamle bygninger der. Blant annet er det et rådhus og mange kirker som er bygd på 1300 og 1400-tallet. 

## Kilder
*
Kananga

**Kananga** er en by i Den demokratiske republikken Kongo, beliggende i provinsen Lulua. Innbyggertallet ligger på 463&nbsp;556. Frem til 1972 het byen Luluabourg. Næringslivet består for det meste av produksjon av diverse tekstiler. Byen har en flyplass med regulær trafikk.
Levestandard

**Levestandard** er i videste betydning en sammenfatning av alt som har betydning for menneskers livskvalitet. Ofte blir betydningen begrenset til målbare størrelser, det vil da være mulig å sammenlikne forskjellige områder eller sosiale grupper, individuell levestandard blir vanligivis ikke betraktet i denne sammenhengen.

Ifølge artikkel 25 i menneskerettighetserklæringen har ethvert menneske rett til «en levestandard som er tilstrekkelig for hans og hans families helse og velvære», der blir mat, klær, bolig og nødvendige sosiale ytelser uttrykkelig nevnt.

## Indikatorer
Bruttonasjonalprodukt per innbygger brukes ofte til å uttrykke et lands levestandard, som er mengden av ytelser og materielle goder befolkningen har til rådighet. 

Når man sammenligner levestandarden i ulike land, bør man ta hensyn til at kjøpekraften kan være forskjellig.

Levestandard er ofte konsentrert om materielle goder. for eksempel befolkningens tilgang på varer og tjenester. 

## Referanser
Kānchipuram

**Kanchipuram** er en by i Tamil Nadu i India. Byen ligger over 1000 meter over havet, og har et innbyggertall på rundt 155&nbsp;000. Byen kalles også «den gyldne by» og regnes som en av de syv hellige byene i hinduismen. 
## Eksterne lenker
*
Jhelum

:*For elva med samme navn, se [[Jhelum (elv)]]*

**Jhelum** er en by i Punjab i Pakistan. Elven med samme navn renner igjennom byen. Næringslivet består av produksjon av tekstiler og tømmer. Byen er mest kjent for at Aleksander den store skulle ha vært i denne byen mange ganger. 

## Referanser
Soundgardens diskografi

**[[Soundgarden]]s diskografi** består av fem studioalbum, to samlealbum og fem EP-er. Soundgarden var et av de store grunge-bandene fra Seattle i 90-årene og var et av bandene som brakte grunge ut til de store massene. 1988 gav Soundgarden ut sitt debutalbum *[[Ultramega OK]]*, en plate som ikke ble en stor suksess. Det ble gitt ut én singel fra albumet, *[[Flower]]*. Bandets andre studioalbum, *[[Louder than Love]]*, ble gitt ut i 1989. Det ble gitt ut to singler fra platen, «Loud Love» og «Hands All Over». Disse ble godt mottatt og for første gang kom noen av Soundgardens singler inn på hitlistene.

I 1991 gav Soundgarden ut gjennombruddsalbumet *[[Badmotorfinger]]*. Der fikk de hits som «Jesus Christ Pose» og «Outshined», som nå er en av Soundgarden mest populære sanger. Deres neste album var *[[Superunknown]]*, som har blitt Soundgardens mest populære album og har solgt til fem ganger platina i USA og gull i Storbritannia og for første gang fikk Soundgarden en norsk listeplassering og nådde 5.-plass på den norske albumlisten. *Superunknown* har solgt til gull i Sverige, hvilket gjør Sverige til det eneste landet i Norden hvor et Soundgarden-album har fått en slik utmerkelse. Noen av bandets mest kjente sanger kommer fra dette albumet. Blant disse finner man «Spoonman», «Black Hole Sun» og «Fell on Black Days». Det neste studioalbumet, *[[Down on the Upside]]*, ble bandets siste studioalbum, og ble gitt ut i 1996. Albumet ble en suksess, selv om den ikke ble like stor som *Superunknown*. Albumet kom på 6.-plass på den norske albumlisten. Soundgardens siste album var samlealbumet *[[A-Sides]]* som ble gitt ut i 1997. Samme år ble bandet oppløst.

## Studioalbum

## Extended plays

## Samlealbum

## Singler

## Videoalbum

## Musikkvideoer

## Andre album

## Referanser
Karakalpakstan

**Karakalpakstan** er en selvstyrt region i Usbekistan. Næringslivet består av produksjon og eksport av bomull. Hovedstaden i regionen heter Nukus. Byen ligger ved Aralsjøen. 

## Eksterne lenker
* 
* Karakalpakstan
Magnetkis

**Magnetkis** (**pyrrhotitt**) er et mineral som består av jern og svovel med kjemisk formel FeS. Mineralet inneholder litt mindre jern enn det som fremgår av formelen (egentlig Fe1-xS hvor x = 0-0,17).

Mineralet finnes som mørke, sterkt metallisk glinsende korn og krystallinske masser som ofte er svakt magnetiske. Det finnes ofte i dypbergarter som gabbro, og kan også forekomme i pegmatittganger og i kontaktsonen rundt dypbergartene. Assosierte mineraler kan være drivverdige som f.eks. pentlanditt, sperrylitt og kobberkis. 

## Magnetkis i Norge
*Flåt gruve i Evje 2,7 millioner tonn nikkelholdig malm (pentlanditt).

## Referanser og Eksterne lenker
*Geoleksi
**Dana's Manual of Mineralogy*. ISBN 0-471-03288-3
* Mineralgallerier: Pyrrhotite
*Webmineral.com
Aldan

**Aldan** kan vise til:

*Aldan (Sakha) – en by i Republikken Sakha i Russland
**Aldan lufthavn – byens lufthavn
*Aldan (elv) – ei sideelv til Lena i Republikken Sakha i Russland
*Aldan (Pennsylvania) – en by i Pennsylvania i USA
Alexander Herr

**Alexander Herr** (født 4. oktober 1978 i Furtwangen im Schwarzwald) er en tysk tidligere skihopper.

Herrs første internasjonale debut kom i Junior-VM i 1993 i Harrachov, der han tok bronse i normalbakken og i laghopping. Han debuterte i verdenscupen noen uker senere, i normalbakken i Planica. Der ble han nr. 26. Hans største suksess har kommet i normalbakker og i lagkonkurranser. Han har en annenplass fra et verdenscuprenn i Kuusamo og en tredjeplass i Kuopio. Han har dessuten en fjerdeplass på hjemmebane i Willingen.

Herrs aller største bedrifter har likevel kommet i lagkonkurranser, sammen med Sven Hannawald, Martin Schmitt og Michael Uhrmann/Georg Spaeth. Han står med 6 lagseire i verdenscupen, en bronse i skiflyging for lag i VM i skiflyging 2006 i Bad Mitterndorf. Dessuten har han et gull i laghopp (stor bakke) og en bronse i laghopp (liten bakke), begge i VM i nordiske grener i Lahtis 2001.

I 2003 vred Herr kneet under en landing i en lagkonkurranse, og to kneoperasjoner fulgte. Herr har også slått skulderen ut av ledd på trening.

I 2006 deltok Herr i sitt første og eneste OL, Vinter-OL 2006 i Torino (OL i Nagano og Salt Lake City hadde røket grunnet skader og dårlig hopping). Men det ble med normalbakkerennet. Herr ble hjemsendt på grunn av uoverensstemmelser med landslagstrener Peter Rohwein, og sa at han nektet å hoppe for Tyskland igjen. Han gikk derfor ut og sa at han skulle hoppe for Sverige resten av sin karriere. Dette ble det imidlertid ikke noe av. Deretter skrev han et brev til den polske hopptreneren og sa at han skulle delta for dem. Herr har startet i 156 verdenscuprenn.

## Referanser


## Eksterne lenker
*
Pimpstein

**Pimpstein** er en meget blæret, skumaktig type vulkansk glass, en vulkansk dagbergart. Pimpstein dannes ved at gasser unnviker under størkning av rhyolittiske (sure) lavastrømmer. De små blærerommene i pimpstein utgjør så mye av steinens volum at pimpstein flyter på vann. Fargen er som regel lysegrå.

Pimpstein blir som regel slynget ut av lavaer i rundaktige stykker (pimpsteinslapilli, cinder), og kan danne store og utstrakte tuffavleiringer (pimpsteintuff eller trass). Det øverste laget av basiske lavastrømmer er ofte også oppblæret på lik måte til en type pimpstein (scoria), mens det nedre laget består av mer kompakt lava.

Pimpstein kan brukes som et slipemiddel, og pulverisert kan også pimpstein brukes i skurepulver og såper.

## Bruk
### Tidlig medisin
Pimpstein har blitt brukt i medisinen i over 2000 år. I gammel kinesisk medisin ble knust pimpstein sammen med knust glimmer og forsteinede bein tilsatt te for å berolige sinnet. Denne teen ble brukt til å behandle svimmelhet, kvalme, søvnløshet og angstlidelser. Det ble antatt at inntak av disse knuste steinene mykgjorde knuter, og senere begynte man å bruke dem sammen med andre planteingredienser for å behandle galleblærekreft og urineringsproblemer. I vestlig medisin, fra begynnelsen av 1700-tallet, ble pimpstein, knust til sukkerkonsistens og blandet med andre ingredienser, brukt til å behandle sår, hovedsakelig på huden og hornhinnen. Lignende blandinger ble også brukt til å helbrede sår, antatt på en sunnere måte. Rundt 1680 bemerket en engelsk naturforsker at pimpsteinspulver ble brukt til å fremkalle nysing.

### Personlig hygiene
Pimpstein har blitt brukt som et materiale for personlig hygiene i tusenvis av år. Det er et slipemiddel som kan brukes i pulverform eller som en stein for å fjerne uønsket hår eller hud. I det gamle Egypt ble det vanligvis fjernet alt hår på kroppen for å bekjempe lus og som en form for rituell rensing ved bruk av kremer, barberhøvler og pimpstein. Pimpstein i pulverform var en ingrediens i tannkremer i det gamle Roma. Neglepleie var svært viktig i det gamle Kina; neglene ble stelt med pimpstein, og pimpstein ble også brukt til å fjerne hard hud.

### Renhet
Pimpstein, noen ganger festet til et håndtak, er et effektivt rengjøringsmiddel for å fjerne kalkavleiringer, rust, ringer fra hardt vann og andre flekker på porselenarmaturer i hjemmet (for eksempel på badet). Dette er en rask metode sammenlignet med alternativer som kjemikalier eller eddik, samt natron eller boraks.

## Etymologi
Ordet «pimp-» kommer gjennom lavtysk fra latin *pumex*, «pimpstein», beslektet med *spuma*, «skum».

## Referanser
Kebbi

**Kebbi** er en delstat i Nigeria. Delstaten ble grunnlagt i 1991. Næringslivet består for det meste av produksjon av ris og bomull. Delstaten grenser mot Benin og Niger.
## Referanser
«Le Ponant»

**«Le Ponant»** er en tre-mastret, kommersielt drevet fransk luksusseilskip, som kan ta med så mange som 62 passasjerer i 32 kabiner. Skipet ble internasjonalt kjent da den 4. april 2008 ble kapret og overtatt av somaliske pirater i Adenbukta.

## Bakgrunn
«Le Ponant» ble ferdigbygd i 1991, og er eid av det franske selskapet CMA CGM, og drevet av det franske La Compagnie des Iles du Ponant (Ponant Cruises).

Somaliske farvann regnes som de farligste i verden når det gjelder piratvirksomhet. I hele 2007 ble mer enn 25 skip bordet av pirater.

### Spesifikasjoner
Seilskipet har en tonnasje på 850 tons, lengde på 88 m (290 ft), bredde på 12 m, motorer på 2,200 hp i tillegg til seil og kan nå 6 knop kun med seil, 14 knop med. Skipet er bemannet med et mannskap på 30. Skipet har fire dekk, to restauranter og luksuslounger både inne og utendørs.

## Kapret av pirater

4. april 2008 ble «Le Ponant» kapret og overtatt av somaliske pirater i Adenbukta mens den var på vei fra Seychellene til Middelhavet gjennom Suez-kanalen. Skipet var uten passasjerer da det ble kapret, men hele mannskapet på 30 ble tatt som gisler.
 
På tidspunktet skipet ble kapret, var 20 av mannskapet franskmenn, deriblant seks kvinner, mens resten var fra Ukraina.
 10 kaprere overtok skipet.

Piratene satte etterhvert kurs mot hovedbasen sin, den somaliske kystbyen Eyle.
 
Franske myndigheter opplyste 5. april at skipet ble fulgt av det franske marinefartøy *Le Commandant Bouan*, samt et canadisk helikopter fra et canadisk marinefartøy i området. Marinestyrkene overvåket situasjonen, og hadde ikke tatt kontakt med piratene.
 
Ifølge franske myndigheter var det pr 5. april ennå ikke avfyrt noen skudd ombord, og de franske myndighetene ville unngå å bruke maktmidler, selv om de iflg nyhetsbyrået Reuters vurderer en felles militæraksjon med styrker fra Canada og USA.

6. april ankom skipet utenfor kystbyen Eyl etter å ha seilt langs østkysten av Somalia, som ligger rundt 50 mil nord for Mogadishu, der den etter rapporter mottok forsyninger. Samme dag ble det også kjent at franske myndigheter hadde tatt kontakt med piratene. 7. april bekreftet franske myndigheter at et team fra GIGN, en fransk kommandostyrke som jobber mot terror og med å frigjøre gisler, er ankommet Djibouti. Franske myndigheter opplyste også at piratene hadde formidlet at besetningen var uskadd.

11. april kom meldingen om at piratene hadde løslatt hele mannskapet uskadet, og i alt seks pirater ble anholdt av franskmennene. Senere kom det også ubekreftede meldinger fra somaliske kilder om at franske kamphelikoptre i jakten på piratene hadde drept 3 personer og såret åtte andre.

## Referanser


## Eksterne lenker
* 
* 
*  Operatørens hjemmeside
Kauai

**Kauai** er den eldste og fjerde største av Hawaiiøyene, som offisielt er USAs 50. delstat og heter Hawaii. Øya har et areal på 1&nbsp;445 km² og er på grunn av regnskogen og den frodige vegetasjonen også kjent som *The Garden Isle*. I januar 1778 gikk kaptein James Cook i land i Waimea på Kauai, og «oppdaget» med det Hawaiiøyene. Han gir arkipelet navnet *Sandwichøyene*, etter John Montagu, 4. jarl av Sandwich.

Kauai er et yndet reisemål for turister og surfere. Dyrking av sukkerrør (*Saccharum*) var tradisjonelt den viktigste eksportvaren, men i senere år ha denne produksjonen blitt erstattet med dyrking av blant annet kaffeplanter (*Coffea*). Øya er kjent for å være innspillingsted for filmen ''Jurassic Park''.

## Geografi
Kauai er som de andre hawaiiøyene av vulkansk opprinnelse. Det høyeste fjellet på øya er Kawaikini (1598 m), fulgt av Wai'ale'ale (1569 m). På vestsiden av Mount Wai'ale'ale ligger en av verdens våteste områder, med en nedbørsmengde på cirka 10&nbsp;719 mm årlig (snitt 1912–2015).

Den store nedbørsmengden har ført til erosjon, som igjen har skapt store daler samt hundrevis av fossefall. På grunn av passatvindene i Stillehavet er det svært stor variasjon i mengden nedbør på ulike deler av øyen.

## Økonomi
Turisme er den klart største næringen på Kauai med over en million besøkende i året, hvorav de fleste er turister fra USA (84 %) og Japan (3 %). Tidligere var sukkerproduksjon Kauais viktigste næring, men det meste av landområdene blir nå brukt til kvegdrift.

Den siste sukkerprodusenten på øya, 120 år gamle Gay & Robinson Plantation la i 2009 om til produksjon av brennevin.

## Natur

Kauai har et typisk tropisk klima og består for det meste av tropisk regnskog. Skogene er dominert av bregneplanter og store frukttrær som Guava, Mango og Banantrær. Mange av Kauais planter, som kokospalmen, fantes ikke opprinnelig på øya, men har blitt innført av mennesker.

Kauai har mange endemiske arter fordi øya ligger svært isolert til, over 3000 km fra Nord-Amerika som er nærmeste kontinent. Dette har gjort at de få artene som fant veien til øya har fått utvikle seg i fred og resultert i mange unike planter og dyr som ikke finnes andre steder på jorden. De over hundre ulike artene med spurvefugler på øya kan ha utviklet seg fra bare én art som ankom dit for tusenvis av år siden.

Kauai ble hardt rammet av en orkan i 1992. Orkanen forårsaket skadet for milliarder av kroner. 

## Referanser


## Eksterne lenker
*
Endeløst basseng

Et **endeløst basseng** (engelsk: **infinity pool**, **infinity edge pool,** **negative edge,** **zero edge,** «disappearing edge» eller **vanishing edge pool**) er et svømmebasseng som skaper en visuell effekt ved at vannet fortsetter til horisonten, forsvinner eller går mot «uendelig». 

## Eksterne lenker
*  The infinity pool @the oneandonly reethirah, maldives fra Flickr
Bad Schwartau

**Bad Schwartau** er en amtsfri by i Øst-Holstein i delstaten Schleswig-Holstein, Tyskland. Bad Schwartau er kjent for sine spa og kurbad.

## Referanser


## Eksterne lenker
*
Beschendorf

**Beschendorf** er en kommune i Øst-Holstein i delstaten Schleswig-Holstein, Tyskland. Beschendorf ligger i Lensahns amt.

## Referanser


## Eksterne lenker
*
John Cassavetes

**John Nicholas Cassavetes** (1929–1989) var en amerikansk filmregissør, dramatiker og skuespiller.

Cassavetes skapte en amerikansk variant av cinéma vérité med sin innovative kamerabruk, sitt dystre verdenssyn og bruken av improvisasjon. Filmkritikeren Ray Carney omtalte ham som «*the father of American independent film*».

Blant hans roller som skuespiller var drapsofferet i filmen *[[Drapsmenn]]* fra 1964, ektefellen og barnefaren Guy Woodhouse i *[[Rosemary's Baby]]* fra 1968, morderen i den tiende episoden av *[[Columbo]]* fra 1972 og skurkerolle i *[[Farlig kontakt]]* fra 1978.

Han ble nominert til Oscar for beste mannlige birolle for sin rolle i *[[12 fortapte menn]]* i 1967 og til Oscar for beste regi for *[[Kvinne under påvirkning]]* fra 1974 (Francis Ford Coppola vant med *[[Gudfaren 2]]*).

## Filmografi
### Regissør
* 1959 *[[Skygger]]*
* 1962 *[[Too Late Blues]]*
* 1963 *[[Et barn venter]]*
* 1963 *[[Ansikter]]*
* 1970 *[[Ektemenn]]*
* 1971 *[[Minnie & Moskowitz]]*
* 1974 *[[Kvinne under påvirkning]]*
* 1976 *[[Mordet på en kinesisk bookmaker]]*
* 1977 *[[Premierekvelden]]*
* 1980 *[[Gloria (1980)|Gloria]]*
* 1984 *[[Love Streams]]*

## Familie
Han var gift med Gena Rowlands, som ofte medvirket i filmene hans. Sammen fikk de sønnen Nick Cassavetes, som også er skuespiller og regissør.

## Referanser


## Eksterne lenker
*
Paolo Di Canio

**Paolo Di Canio** (født 1968) er en italiensk trener og tidligere fotballspiller.

## Spillerkarrière
Paolo Di Canio begynte sin karriere i SS Lazio, da han signerte kontrakt med dem i 1985. Han var i Lazio til 1990, med unntak av en utlånsperiode til Ternana Calcio, før han gikk til en av italias aller største klubber: Juventus. Han ble i *Juve* i tre sesonger, før han ble solgt til SSC Napoli og deretter AC Milan. I 1996 dro han til Celtic FC i Skottland.

Han ble solgt videre til Sheffield Wednesday FC i 1997, etter å ha imponert for Celtic. I januar 1999 ble han solgt til West Ham United FC etter å ha kommet på kant med klubbledelsen.
Han var i London-klubben frem til 2003, da signerte han kontrakt med Charlton Athletic FC. I 2004 dro han tilbake til SS Lazio, før han signerte for Serie C2-laget AS Cisco Roma, i 2006.

10. mars 2008 kunngjorde Paolo Di Canio at han la opp som fotballspiller.
Di Canio spilte aldri på landslaget.

Han blir av mange husket for å ha tatt *[[fair play]]* til en nytt nivå, da han på en målsjanse tok ned et innlegg med hendene etter at motstanderens lags keeper hadde blitt skadet. 

## Trenerkarrière
I mai 2011 ble han ansatt som manager i den engelske klubben Swindon Town. I februar 2013 trakk han seg som manager etter uenigheter med styret i klubben og etter hans uttalelser om «brutte løfter fra styret».

31. mars 2013 overtok han som hovedtrener i Sunderland FC som hadde sparket trener Martin O'Neill da klubben lå sjette sist i Premier League og ikke hadde vunnet på åtte kamper.  Laget holdt seg i Premier League med ett poengs margin. 22. september 2013 fikk han sparken da laget bare hadde tatt ett poeng på de fem første ligakampene..

## Referanser


## Eksterne lenker
* 
* 
*  Spillerprofil. ''footballdatabase.com''
VM i innebandy for menn 2002

Verdensmesterskapet i innebandy for menn i 2002 ble arrangert i Finland 18 til 25. mai. Åtte lag deltok i A-VM. Det var fjerde gang som det ble arrangert verdensmesterskap i innebandy. Sverige beseiret Finland i finalen og ble verdensmester for fjerde gang.

## Gruppe A

### Tabell gruppe A

## Gruppe B

### Tabell gruppe B

## Kvartfinaler

## Semifinaler

## Finaler

## Plasseringer

## Kilder
* MEN´S WFC 2002 floorball.org, besøkt 7. august 2018
Dahme (Øst-Holstein)

**Dahme** er en by i kretsen Øst-Holstein i Schleswig-Holstein, Tyskland. Dahme er en av de minste kommunene i Øst-Holstein, og har status som *Ostseeheilbad*.

## Referanser


## Eksterne lenker
*
Jan Hansen

**Jan Hansen** kan vise til:
*Jan Hansen (fotballspiller) (født 1955), norsk fotballspiller
*Jan Knobelauch Hansen (født 1971), dansk triatlonutøver
Jeyaraj Fernandopulle

**Jeyaraj Fernandopulle** (født 11. januar 1953 i Walihena i Kochchikade  i Sri Lanka, drept 6. april 2008 i  Weliveriya ved Colombo) var en srilankisk politiker. Han var veiutviklingsminister og medlem av parlamentet ved sin død. Han tilhørte den romersk-katolske religionen, og var fra en etnisk minoritetsgruppe, Colombo Chetties. Han døde ved et bombeangrep utført av en selvmordsbomber fra Tamil Tigers.

## Liv og virke
### Bakgrunn
Jeyaraj Fernandopulle gikk sin første skolegang ved Ave-Maria Convent og Maris Stella College, to katolske læresteder i Negombo. 

I 1972 ble han lærer for matematikk og naturvitenskaper ved en skole i Walithena. I 1974 begynte han på juridiske studier. 

### Senere karriere
I 1975 ble han sekretær for Sri Lanka Freedom Party på sitt *College*, og i desember 1977 forlot han dette med den begrunnelse ayt han aktet å virke som advokat. Etter studiene arbeidet han først i magistratsdomstolen og så ved høyeste rett i Negombo.  Han prosederte både sivile saker og kriminalsaker.

I 1984 ble han utnevnt til sjefs-organisator for SLFP i valgdistriktet Katana i Sri Lanka. Derfra ble han valgt til parlamentet fem ganger på rad i årene 1989, 1994, 2000, 2001 og 2004. 

Fernandopulle hadde flere ministerposter i løpet av karrieren: minister for katolske anliggender, «Minister of Ethnic Concession and National Unity», minister for havner og luftfart og veiutviklingsminister fra 2005.

Jeyaraj var gift med dr. Sudharshani Fernandopulle, og de hadde en sønn og en datter sammen.

### Terrorangrep

Han ble drept 6. april 2008 sammen 11 andre av en selvmordsbomber som sprengte seg ved starten av et maratonløp som ble arrangert i landsbyen Weliveriya like utenfor hovedstaden Colombo i forbindelse med den tamilske nyttårsfeiringen.

## Referanser


## Eksterne lenker
* Fernandopulle sin hjemmeside
* Fernandopulle sin CV
Indre Vassfaret landskapsvernområde

**Indre Vassfaret landskapsvernområde** ligger i Vassfaret og ble opprettet den 28. juni 1985. Landskapsvernområdet utgjør et areal på 44&nbsp;976&nbsp;dekar og inkluderer Bringen naturreservat, som ble opprettet samtidig og dekker et areal på 8&nbsp;010&nbsp;daa.

Indre Vassfaret landskapsvernområde grenser direkte mot Vassfaret og Vidalen landskapsvernområde i sørøst og ligger fysisk i kommunene Nesbyen og Flå i Buskerud, og Sør-Aurdal i Innlandet (ca. 17&nbsp;000&nbsp;daa). Hensikten med opprettelsen var å ta vare på en karakteristisk naturtype for indre deler av Østlandet, med hovedvekt på barskog, og kulturverdier knyttet til det.

## Referanser
Damlos

**Damlos** er en kommune i kretsen Øst-Holstein i Schleswig-Holstein, Tyskland. Damlos er en del av Lensahns amt.

## Referanser


## Eksterne lenker
*
Chris Wolstenholme

**Christopher Tony Wolstenholme** (født 1978) er bassist og bakgrunnsvokalist i det symfoniske rockebandet Muse, og har vært dette siden 1992. Wolstenholme er den eneste av de tre medlemmene i Muse som fortsatt bor i byen han vokste opp i (Teignmouth). Wolstenholme er gift med Kelly Wolstenholme, og de har fem barn sammen. Barna heter Alfie, Ava Jo, Frankie, Ernie og Buster. 

## Fakta
Wolstenholme er kjent for sin headbanging under Muse-konserter. Dette har ført til kroniske nakkeplager, som han har fått bukt på ved massasje, akupunktur og vanninntak før konsert.

Wolstenholme jobbet som assistent på en gitarbutikk tidligere.

Han overlater intervjuene til Matthew Bellamy og Dominic Howard.

Hans favorittband er Status Quo, og en gang var han heldig og fikk være med på en lydsjekk sammen med bandet.

Wolstenholme er en fan av videospill, spesielt videospill til Nintendo 64. Hans favorittspill er "The Legend of Zelda: Ocarina of Time". 

## Referanser


## Eksterne lenker
* 
* 
* 
*
Bringen naturreservat

**Bringen naturreservat** ble opprinnelig fredet som en mindre areal den 27. august i 1954, for å ta vare på *stedegen naturskog*, men betydelig utvidet fra den 28. juni 1985. Reservatet utgjør nå et areal på 8&nbsp;010&nbsp;dekar. Bringen er derfor det største av de ni naturreservatene som finnes i Vassfaret. Reservatet har navn etter åsryggen *Bringen* på grensa mellom Flå og Nes i Buskerud.

Bringen naturreservat omkranses av Indre Vassfaret landskapsvernområde, som ble opprettet samtidig med utvidelsen og fungerer som en buffersone rundt naturreservatet. Indre Vassfaret landskapsvernområde henger sammen med Vassfaret og Vidalen landskapsvernområde i sørøst, der det finnes ytterligere åtte naturreservater.

Bringen naturreservat ligger fysisk i kommunene Flå og Nes i Buskerud. Det er et referanseområde for klimakssamfunn av barskog (typiske høytliggende barskogslier), som er typisk for øvre deler av barskogbeltet på Østlandet. Reservatet har dessuten et rikt dyreliv, og det antas at området har mange hulerugere (fugler).

## Se også
* Verneområder i Buskerud

## Referanser